Publication: Magyar Közlöny
Issue: MK-2007-19 (Year: 2007, Number: 19)
Era: 2004-2010
Section: a 18/2007. (II. 20.) Korm. rendelethez
Paragraph Index: 72

1. Biztonsági minimumkövetelmények 1.1. Biztonsági paraméterek 1.1.1. Az alagútban végrehajtandó biztonsági intézkedések az infrastruktúrát, az üzemeltetést, az úthasználókat és a jármûveket is magában foglaló rendszer valamennyi szempontjának módszeres megfontolásán alapulnak. 1.1.2. Az alagútban végrehajtandó biztonsági intézkedések meghatározásakor a következõ jellemzõket kell figyelembe venni: – az alagút hossza, – az alagút járatainak száma, – a forgalmi sávok száma, – keresztmetszeti geometria, – függõleges és vízszintes vonalvezetés, – a konstrukció típusa, – egyirányú vagy kétirányú forgalom, – a forgalom nagysága forgalmi sávonként (ideértve annak idõbeni eloszlását is), – a torlódás veszélye (naponta vagy szezonálisan), – a segélyszolgálatok felvonulási ideje, – a nehéz tehergépkocsik jelenléte és százalékos aránya, – a veszélyes árukat szállító jármûvek forgalmának szabályozása, százalékos aránya és típusa, – az alagúthoz vezetõ utak jellemzõi, – sávszélességek, – a sebességgel kapcsolatos szokások és sebességszabályozás, – földrajzi és meteorológiai környezet. 1.1.3. Amennyiben az alagút a fentiekben felsorolt paramétereket illetõen különleges jellemzõkkel rendelkezik, a 13. §-ban foglaltak szerint kockázatelemzést kell végezni annak megállapítására, hogy szükségesek-e kiegészítõ biztonsági intézkedések és/vagy kiegészítõ berendezések az alagút biztonságának magas szinten történõ biztosításához. A kockázatelemzés során figyelembe kell venni az üzemeltetés során elõforduló lehetséges baleseteket, amelyek nyilvánvalóan befolyásolják az alagút használóinak biztonságát, valamint azok lehetséges következményeinek jellegét és nagyságrendjét. 1.2. Minimumkövetelmények 1.2.1. Legalább a következõ pontok szerinti biztonsági intézkedéseket végre kell hajtani annak érdekében, hogy a rendelet hatálya alá tartozó valamennyi alagútban a biztonsági szint a minimumkövetelményeknek megfelelõen biztosítva legyen. E követelményektõl korlátozott eltérések az alábbiak szerint engedélyezhetõk: A Hatóság kérelmet juttat el a Bizottsághoz (a továbbiakban: Bizottság): – a tervezett korlátozott mértékû eltérés(ek)rõl, – a tervezett korlátozott eltérés nyomós okairól, – legalább azonos biztonsági szint elérése érdekében alkalmazott vagy megerõsített alternatív kockázatcsökkentõ intézkedésekrõl, ideértve azok igazolását is a releváns kockázatok elemzése formájában. Abban az esetben, ha a kérelemnek a Bizottság által történõ átvételétõl számított három hónapon belül sem a Bizottság, sem valamely tagállam nem él ellenvetéssel, a korlátozott eltérést a Bizottság részérõl megadottnak kell tekinteni. Amennyiben a határozat nemleges, a korlátozott eltérésre irányuló kérelmet a Hatóság elutasítja. 1.2.2. Annak érdekében, hogy a rendelet alkalmazási körébe tartozó valamennyi alagút megjelenése egységes legyen, a következõ pontokban foglalt követelményektõl az alagút használóinak rendelkezésére álló biztonsági létesítmények kialakítását illetõen (segélykérõ állomások, jelzések, leálló öblök, vészkijáratok, sugárzókábeles rádióadás amennyiben szükséges) eltérés nem engedélyezhetõ. 1.3. A forgalom nagysága 1.3.1. Amennyiben e melléklet „forgalomnagyságot” említ, az az alagút egy forgalmi sávjában áthaladó napi forgalom éves átlagát jelenti. A forgalomnagyság meghatározása céljából minden gépjármû egy egységnek számít. 1.3.2. Amennyiben a 3,5 tonnát meghaladó tömegû tehergépkocsik száma a napi forgalom éves átlagában meghaladja a 15%-ot, vagy a szezonális napi forgalom jelentõsen túllépi a napi forgalom éves átlagát, értékelni kell a többletkockázatot, és ezt az alagút kapacitásának növelésével kell figyelembe venni a következõ pontok alkalmazása során.

Source: https://magyarkozlony.hu/hivatalos-lapok/9452ee1513baf62a5066bfa7984eef3929396893/dokumentumok/54c186a15249d6710cf7f342cf1263498f2cda59/letoltes